text: نئی دہلی، 09 اپریل 2017؛ آیوش کے وزیر مملکت (آزادانہ چارج) جناب شری پد یسو نائک 10 اپریل، 2017 کو نئی دہلی میں عالمی ہومیوپیتھی دن کے موقع پر قومی کانفرنس کا افتتاح کریں گے۔ رکن پارلیمنٹ اور آیوش، صحت و خاندانی بہبود کی وزارت کی پارلیمانی اسٹینڈنگ کمیٹی کے رکن ڈاکٹر منوج راجوريا اس تقریب کی صدارت کریں گے۔ ہومیوپیتھی کے بانی، جرمن ڈاکٹر کرسٹن فریڈرک سیموئیل ہنیمین ، جو ایک عظیم اسکالر، ماہرلسانیات اور نامورسائنس داں بھی تھے، کی 262 ویں یوم پیدائش منانے کے لئے اس تقریب کا اہتمام کیا جا رہا ہے۔انہیں خراج عقیدت پیش کرنے کے لئے ایک خصوصی اجلاس کا انعقاد بھی کیا جا رہا ہے۔